باغی 4

باغی 4 (انگریزی: Baaghi 4) ایک 2025 کی ہندوستانی ہندی زبان کی ایکشن تھرلر فلم ہے جس کی ہدایت کاری اے۔ ہرش نے کی، جو ان کی ہندی فلم انڈسٹری میں بطور ہدایت کار پہلی فلم ہے، اسے ساجد ناڈیاڈوالا نے ناڈیاڈوالا گرینڈسن انٹرٹینمنٹ کے بینر تلے پروڈیوس کیا ہے۔ اس فلم میں ٹائیگر شروف سنجے دت ہرناز سندھو (اپنی پہلئ ہندی فلم میں) اور سونم باجوا نے اداکاری کی ہے۔ یہ باغی فلم سیریز کی چوتھی قسط ہے۔ یہ 2013 کی تامل فلم اینتھو اینتھو اینتھو کا غیر سرکاری ری میک ہے۔  فلم میں ایک غم زدہ شخص کوما سے جاگتا ہے اور اپنی لاپتہ گرل فرینڈ کے بارے میں سچ جاننے نکلتا ہے — جس کے وجود پر کوئی یقین ہی نہیں کرتا۔

باغی 4 کو 5 ستمبر 2025 کو سنیما گھروں میں ریلیز کیا گیا۔ ناقدین نے فلم کو نیچا دکھایا اور اس کی کہانی، اسکرپٹ، حد سے زیادہ تشدد اور ہدایت کاری پر تنقید کی، البتہ ایکشن مناظر کی تعریف کی گئی۔۔  یہ باکس آفس بم تھی اور بری طرح ناکام رہی اور عالمی سطئ پر صرف 66 کروڑ روپے کمائے اور باغی فلم سیریز میں سب سے کم کمائی کرنے والی فلم بن گئی۔

 فلم کی کہانی 
ٹرین سے خودکشی کی ناکام کوشش کے بعد ایک غم سے نڈھال شخص کی زندگی انتشار کا شکار ہو جاتی ہے جب حقیقت اس کے لیے دھندلی ہونے لگتی ہے۔ اس کے قریب لوگ اس کی باتوں پر شک کرنے لگتے ہیں، جبکہ ایک پوشیدہ سچ اسے جنون اور ابدی محبت کے جال میں کھینچ لاتا ہے۔

رونی ایک شدید کار حادثے کا شکار ہو کر کوما میں چلا جاتا ہے۔ سات ماہ بعد جب وہ ہوش میں آتا ہے تو شدید ڈپریشن میں ہوتا ہے، کیونکہ حادثے میں اس کی محبوبہ علیشہ کی موت ہو جاتی ہے۔ رونی کا بھائی جیتو، جو اس کی دیکھ بھال کرتا ہے، پتا لگاتا ہے کہ علیشہ نام کی کوئی لڑکی کبھی موجود ہی نہیں تھی، جس سے سب کو یقین ہونے لگتا ہے کہ رونی ہذیان کا شکار ہے اور جو کچھ وہ محسوس کر رہا ہے وہ محض وہم ہے۔ معاملہ پولیس تک پہنچ جاتا ہے جب رونی ایک خاتون پر حملے کی کوشش کرتا ہے اور سب کو یقین دلانے کی کوشش کرتا ہے کہ علیشہ واقعی تھی اور حادثے سے پہلے وہ دونوں ساتھ وقت گزارتے تھے — لیکن علیشہ کے وجود کا کوئی ثبوت نہیں ملتا۔ اس مشکل مرحلے میں رونی کو اولیویا کا ساتھ سکون دیتا ہے، جو اس کی مدد کرنے کی کوشش کرتی ہے۔

رونی ایک دن علیشہ کی موت کی جگہ پر موجود ایک ویران گھر پہنچتا ہے، جہاں اس پر نقاب پوش افراد حملہ کر دیتے ہیں۔ وہ بالآخر اُن سب پر قابو پا لیتا ہے اور سمجھ جاتا ہے کہ یہ سب حقیقت ہے، نہ کہ اس کے ذہن کا دھوکا۔ رونی کو احساس ہوتا ہے کہ کوئی طاقتور شخص اس کی زندگی کے تمام پہلوؤں پر قابو کیے ہوئے ہے اور اس نے علیشہ کے وجود کو مٹا دیا ہے۔

 کاسٹ 

 ٹائیگر شروف بطور رنویر "رونی" پرتاپ سنگھ
 سنجے دت بطور چاکو
 حنایز سندھو دوہرا کردار میں علیشا پرتاپ سنگھ، رنویر کی بیوی اونتیکا، چاکو کی بیوی
 علیشا پرتاپ سنگھ، رنویر کی بیوی
 اونتیکا، چاکو کی بیوی
 سونم باجوا بطور اولیویا/پرتھستہ
 شریس تلپاڈے بطور جیتندر "جیتو" پرتاپ سنگھ، رونی کے بھائی
 مہیش ٹھاکر بطور ڈاکٹر آنند پال سنگھ
 سوربھ سچدیوا بطور پاؤلو، چاکو کے بھائی
 اوپیندر لمائے بطور ایچ بی پی
 سنیت مورارجی بطور انسپکٹر شرد کوٹے 
 شیبہ آکاش دیپ صابر بطور کیتھرین
 پالی پہلوان کے طور پر سدیش لہری
 میلون لوئس بطور پیٹر
 نکھت خان بطور کرسٹی
 وشال سنگھ بطور پیڈرو
 پرشانت سندھو بطور ولسن
 راجن سناتھارا بطور پنڈت

 حوالہ جات 

 بیرونی روابط 


 Baaghi 4پربالی ووڈ ہنگامہ

زمرہ:سنسر شدہ فلمیں
زمرہ:نسیان کے بارے میں فلمیں
زمرہ:ہندی زبان کی ایکشن ہیجان خیز فلمیں
زمرہ:2025ء کی ایکشن ہیجان خیز فلمیں
زمرہ:بھارتی سیکوئل فلمیں
زمرہ:تمل فلموں کے ہندی ریمیک
زمرہ:بھارتی ایکشن تھرلر فلمیں
زمرہ:2020ء کی دہائی کی ہندی زبان کی فلمیں
زمرہ:2020ء کی دہائی کی بھارتی فلمیں
زمرہ:2025ء کی فلمیں